b'\n_START_ARTICLE_\nShave ice\n_START_PARAGRAPH_\nShave ice eller barbert is er en type vann-is som er veldig fint kuttet opp slik at den kan smakssettes med safter som lett absorberes av isen. Isformen har sin opprinnelse p\xc3\xa5 Hawaii, der shave ice ofte blir solgt i kjegleformete kopper som forfriskning. Andre engelske betegnelser p\xc3\xa5 tilsvarende kan v\xc3\xa6re snow cone (\xc2\xabsn\xc3\xb8-kjegle\xc2\xbb), som fremst\xc3\xa5r nesten som det samme, men hvor isen er oppstykket i grovere biter.\n_START_SECTION_\nHistorikk\n_START_PARAGRAPH_\nShave ice har sitt opphav p\xc3\xa5 Hawaii, der det p\xc3\xa5 1920- og 1930-tallet innvandret japanere for \xc3\xa5 arbeide p\xc3\xa5 sukker- og ananasplantasjene. Hawaii har et varmt klima og shave ice ble blant plantasjearbeiderne benyttet som forfriskning i pauser i arbeidet. Plantasjearbeiderne benyttet machete til \xc3\xa5 skalle av isflak fra en stor isblokk. Isflakene ble samlet i kopper og forskjellige fruktsafter ble helt p\xc3\xa5 isen. Da arbeiderne senere flyttet fra plantasjene, \xc3\xa5pnet noen av disse egne matbutikker der de tilb\xc3\xb8d shave ice til lokale kunder.\n_START_SECTION_\nFremstilling\n_START_PARAGRAPH_\nShave ice fremstilles ved at en isblokk spinnes over et h\xc3\xb8velblad. Dette gir isflak med en myk, sn\xc3\xb8aktig konsistens. Isen samles i et beger og det helles over sirup med forskjellig smak. Kunden kan som regel velge forskjellige smaker, gjerne flere i samme porsjon shave ice. Det tilf\xc3\xb8yes gjerne ogs\xc3\xa5 vaniljeis, azuki-b\xc3\xb8nner (s\xc3\xb8te, r\xc3\xb8de b\xc3\xb8nner), s\xc3\xb8tende kondensert melk eller li-hing-mui-pulver (pulverisert, t\xc3\xb8rket og saltet plomme) i bunnen av begeret eller p\xc3\xa5 toppen av isen for aroma og smak.\n_START_SECTION_\nShave ice i Norge\n_START_PARAGRAPH_\nI Norge er selskapet Laguna Produkter AS landets st\xc3\xb8rste produsent og leverand\xc3\xb8r av shave ice, som det markedsf\xc3\xb8rer under merket Tropical Shave Ice.'